
Številka: 
Datum: 10. 6. 2025


Z A P I S N I K
25. seje Komisije Vlade RS za droge


PODATKI O SESTANKU:

	Datum sestanka:
4. 6. 2025
	Kraj sestanka:
Ministrstvo za zdravje

	Pričetek sestanka:
12:00
	Zaključek sestanka:
14:00




PREDLAGANI DNEVNI RED:

A. [bookmark: _Hlk89280884]Predstavitev in potrditev zapisnika pretekle seje ter potrditev dnevnega reda 25. sestanka

B. Poročila:

1. Zakonodaja in politika na področju prepovedanih drog

I. Načrt pripravljenosti in odzivanja v primeru javnozdravstvene grožnje zaradi sintetičnih opioidov in drugih psihoaktivnih snovi (poročevalka: Mateja Jandl)

II. Poročilo o delu Medresorske delovne skupine za izvajanje in promocijo ReNPPPD23-30 (poročevalca: Vesna Marinko in Jože Hren)

III. Obravnava in zdravljenje odvisnosti v zaporih (poročevalka: Aleksandra Tratar)

C. Razno

Prisotni vabljeni člani Komisije:
· Vesna Marinko, Jože Hren, Anže Trček, Lidija Kristančič, MZ; 
· Lucija Božikov, Aleksandra Tratar, URSIKS;
· Mateja Jandl, NIJZ;
· Momir Radulović, Javna agencija za zdravila in medicinske pripomočke (JAZMP);
· Primož Brinovec, Ministrstvo za finance (MF), Finančna uprava (FURS);
· Igor Kovačič, Ministrstvo za pravosodje (MP);
· Marko Hlebec, Ministrstvo za notranje zadeve (MNZ), Uprava kriminalistične policije; 
· Mišo Radovančević, Ministrstvo za notranje zadeve (MNZ), Uprava kriminalistične policije;
· Rok Mlakar, MNZ, Uprava uniformirane policije;
· Mišela Mavrič, Ministrstvo za vzgojo in izobraževanje (MVI);
· Polona Šega, Ministrstvo za delo, družino, socialne zadeve in enake možnosti (MDDSZ);
· Andrej Miklavčič, Zveza nevladnih organizacij na področju drog in zasvojenosti;
· Mirjana Delić, Center za zdravljenje odvisnosti od prepovedanih drog (CZOPD);
· Zvone Horvat Žnidaršič, Matej Košir, Center nevladnih organizacij Slovenije (CNVOS);
· Stanka Majcen, Ministrstvo za obrambo (MORS).


Prisotnost opravičili: 
· Martina Skok, Ministrstvo za zunanje in evropske zadeve (MZEZ);
· Matjaž Grkman, MKGP;


Generalna direktorica Direktorata za javno zdravje, ki vodi sejo, uvodoma opraviči odsotnost predsednika Komisije Vlade Republike Slovenije za droge, državnega sekretarja na Ministrstvu za zdravje, g. Iztoka Kosa. Pozdravi prisotne, med njimi še posebej nove člane Komisije RS za droge in se jim zahvalila za udeležbo na 25. seji Komisije Vlade RS za droge. 
Predsedujoča je udeležence v nadaljevanju seznanila z določili Poslovnika Komisije Vlade RS za droge, da imajo pravico do glasovanje le člani Komisije, ostali, torej predstavniki sodelujočih strokovnih služb in institucij, ne glasujejo. Na tej točki je bila ugotovljena sklepčnost in s tem izpolnjeni pogoji za uradni začetek seje. 

A. Predstavitev in potrditev zapisnika pretekle seje ter potrditev dnevnega reda 25. sestanka

Člani komisije so se seznanili s predlogom dnevnega reda 25. seje in predlogom zapisnika  24. seje komisije in realizacije njenih sklepov.

V povezavi z zapisnikom 24. seje komisije je bilo posebej izpostavljeno:
· Na prejšnji seji je bilo povedano, da je Slovenija ponovno kandidirala za članstvo v Komisiji za droge pri Združenih narodih (Commission on Narcotic Drugs). Povemo, da je bila kandidatura uspešna in je bila Slovenija z močno podporo izvoljena v komisijo za naslednja 4 leta.
· NIJZ in MNZ na podlagi sklepa prejšnje komisije poročata, da sta začela z reševanjem razlik v beleženju smrti zaradi predoziranja.

Na zapisnik 24. seje komisije je bilo s strani Zveze nevladnih organizacij na področju drog in zasvojenosti (Zveza NVO) podano dopolnilo. Predlagajo še nekoliko spremenjen zapis. Dogovori se, da se besedilo dopolnitve uskladi med Zvezo NVO in Ministrstvom za zdravje, dopolnjen zapisnik pa se potrdi preko dopisne seje. Dodatnih pripomb na zapisnik ni.

V zvezi s tem sta bila sprejeta naslednja sklepa:

Sklepa:
1. Komisija Vlade RS za droge potrjuje dnevni red 25. seje Komisije Vlade RS za droge. 
2. Komisija Vlade RS za droge bo usklajen zapisnik 24. seje potrdila dopisno.

B. Poročila:
1. Zakonodaja in politika na področju prepovedanih drog:

I. Načrt pripravljenosti in odzivanja v primeru javnozdravstvene grožnje zaradi sintetičnih opioidov in drugih psihoaktivnih snovi (poročevalka: Mateja Jandl)

Osnutek načrta je bil predstavljen že na prejšnji seji komisije. Od takrat je bil dopolnjen in strokovno nadgrajen. Mateja Jandl predstavi načrt, pri katerem pregledamo tako aktivnosti v času pripravljenosti, kriterije aktivacije in aktivnosti ob aktivaciji načrta.

Razprava:
Predstavnik Zveze NVO (Andrej Miklavčič) izpostavi, da so v načrtu med drugim opredeljeni tudi ukrepi predpisovanja naloksona in vzpostavitve varnih sob. Glede na to, da na tem področju že dlje časa potekajo aktivnosti za širitev dostopnosti naloksona in vzpostavitev varnih sob, pa se napredek dogaja zelo počasi, ovira ga zakonodaja idr., zato se boji, da tudi v kriznih razmerah to ne bo mogoče.

Predstavniki MZ, da je pomemben del načrta tudi stanje »pripravljenosti« v okviru katerega bomo nadaljevali z aktivnostmi namenjenimi krepitve tovrstnih storitev tudi v primeru nevarnosti za javno zdravje, ki ne presega kriterijev aktivacije načrta. Vseeno je načrt narejen na način, da so bile vsebine usklajene s ključnimi akterji in je aktivacija predvidenih odzivov mogoča tudi v okviru obstoječega organizacijskega in pravnega sistema.

Predstavnik JAZMP (Momir Radulović) opozori na zakonske omejitve predpisovanja naloksona in izpostavi podporo JAZMP pri pripravi zakonskih sprememb, ki bi omogočale boljšo dostopnost le tega med uporabniki.

Prav tako izpostavi potrebo po zakonodaji, ki ščiti osebo, ki skuša pomagati (v tujini poznano tudi kot »Good Samarithan Laws«).

V povezavi s to podtočko je bil sprejet sklep:

1. sklep – Komisija potrjuje Načrt pripravljenosti in odzivanja v primeru javnozdravstvene grožnje zaradi sintetičnih opioidov in drugih psihoaktivnih snovi

II. Poročilo o delu Medresorske delovne skupine za izvajanje in promocijo ReNPPPD23-30 (poročevalca: Vesna Marinko in Jože Hren)

Predstavljen je bil kratek povzetek delovanja delovne skupine. Prvi akcijski načrt ReNPPPD23-30 se izteka in delovna skupina sedaj začenja s pripravo poročila o izvajanju ter pripravo akcijskega načrta za obdobje 2026 – 2028.

V povezavi s to podtočko je bil sprejet sklep:

2. sklep – Komisija se je seznanila z delom Medresorske delovne skupine za izvajanje in promocijo ReNPPPD23-30


III. Obravnava in zdravljenje odvisnosti v zaporih (poročevalka: Aleksandra Tratar)

Predstavi se stanje v Zavodih za prestajanje kazni zapora, kjer se soočajo v veliko prezasedenostjo, velikim številom tujcev iz celega sveta, ki govorijo zgolj materni jezik in pomanjkanjem kadra, še posebej pravosodnih policistov.

Posebej je izpostavljena problematika prepovedanih drog in (legalnih) novih psihoaktivnih snovi (NPS), še posebej (pol)sintetičnih kanabinoidov, zaradi katerih je že dalj časa izredno veliko problemov.

Vnos le teh je namreč zelo enostavno skriti, saj se lahko prepoji papir, poškropi hrano in na mnogo drugih načinov, ki jih je težko nadzirati. Poleg tega le-ti niso prepovedani, kar otežuje primerne sankcije. Nekatere NPS (posebej polsintetični in sintetični kanabinoidi) pa tudi ni mogoče zaznati s pomočjo hitrih urinskih testov.

Zaradi NPS in predvsem (pol)sintetičnih kanabinoidov je opaziti tudi porast zastrupitev in zdravstvenih zapletov.

Razprava:
Prisotni pohvalijo napore URSIKS, ki v zaporih deluje tako na področju preprečevanja vnosa drog v zapore, kot tudi preventivno in ponuja različne socialne in zdravstvene programe za pomoč pri zdravljenju odvisnosti.

Predstavnik Zveze NVO, Zvone Horvat Žnidaršič, izpostavi pomen dela za osebe, ki imajo težave z odvisnostjo.

V zvezi s to točko ni bil sprejet noben sklep.



Naslednja seja bo predvidoma novembra ali decembra letos.


Zapisal: Anže Trček

